laion/Wikipedia-Exotic huggingface dataset:
আহমেদ ইব্রাহিম মসজিদ

মসজিদ আহমদ ইব্রাহিম, বা আহমদ ইব্রাহিম মসজিদ সিঙ্গাপুরের সেমবাওয়ান রোডের জালান উলু স্লেটারে এবং স্প্রিংসাইড হাউজিং এস্টেটের সামনে অবস্থিত একটি মসজিদ । মসজিদ আহমদ ইব্রাহিম ১৯৫৫ সালে অস্থায়ী পেশা লাইসেন্সের (টিওএল) অধীনে একটি জমিতে নির্মাণ করা হয় । এটি তখন সুরউ নি সুন জালান উলু স্লেটার নামে পরিচিত ছিল এবং এর প্রথম ইমাম ছিলেন ইমাম এইচ কে কাতসির। ১৯৫৯ সালে সেমবাওয়ান নী সুন এবং শ্রমমন্ত্রী সংসদ সদস্য আহমদ বিন ইব্রাহিম, সুরয়ের মসজিদ উন্নতিতে সহায়তা করেছিলেন। ১৯৬৯ সালে, এই অঞ্চলে মুসলিমদের সংখ্যা বৃদ্ধি পায় এবং সুরু মসজিদের উন্নীত করা হয়। ১৯৬৯ সালের পরেই প্রথম জুমার নামাজ অনুষ্ঠিত হয়েছিল। বছরের পর বছর ধরে এই মসজিদে আরও বিভিন্ন উন্নতিমূলক কাজ করা হয়েছে। এই উন্নতির জন্যে যার ফলে প্রায় এক হাজার মানুষ এই মসজিদে নামাজ পড়তে পারে। এশিয়ার মসজিদের তালিকা সিঙ্গাপুরের মসজিদের তালিকা মসজিদ নামাজ ইসলাম
ফুটবল ক্লাব এমেন

ফুটবল ক্লাব এমেন (সাধারণত এফসি এমেন অথবা শুধুমাত্র এমেন (ওলন্দাজ উচ্চারণ: [ˈɛmən]) নামে পরিচিত) হচ্ছে এমেন ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯২৫ সালের ২১ আগস্ট তারিখে প্রতিষ্ঠিত হয়েছে। এমেন তাদের সকল হোম ম্যাচ এমেনের ডে উড মিরডেইকে খেলে থাকে; যার ধারণক্ষমতা হচ্ছে ৮,৬০০। বর্তমানে এই ক্লাবের ম্যানেজারের দায়িত্ব পালন করছেন ডিক লুকিন। ওলন্দাজ আক্রমণভাগের খেলোয়াড় আঙ্কো ইয়ানসেন এই ক্লাবের অধিনায়কের দায়িত্ব পালন করছেন। ঘরোয়া ফুটবলে, এমেনের সবচেয়ে বড় সফলতা হচ্ছে ১৯৮৯–৯০ এবং ১৯৯৮–৯৯ কেএনভিবি কাপের সেমি ফাইনালে পৌঁছানো। রবিবার অপেশাদার ফুটবল শিরোপা: চ্যাম্পিয়ন (১): ১৯৭৪–৭৫ রবিবার হুফডক্লাসে সি: চ্যাম্পিয়ন (১): ১৯৭৪–৭৫ রব গ্রুনার খেরার্ড সোমার "FC Emmen history" (Dutch ভাষায়)। FC Emmen। উদ্ধৃতি শৈলী রক্ষণাবেক্ষণ: অচেনা ভাষা (link) দাপ্তরিক ওয়েবসাইট (ওলন্দাজ) সমর্থকদের প্রাতিষ্ঠানিক ওয়েবসাইট (ওলন্দাজ)
মালাক্কা প্রণালী মসজিদ

মালাক্কা প্রণালী মসজিদ (মালয়: Masjid Selat Melaka বা মসজিদ সেলাত মালাক্কা) মালয়েশিয়ার মালাক্কার মানবসৃষ্ট মালাক্কা দ্বীপে অবস্থিত একটি মসজিদ। এই মসজিদটির নির্মাণ ব্যয় হয় প্রায় ১০ মিলিয়ন মালয়েশীয় রিংগিত। ২০০৬ সালের ২৪শে নভেম্বর তারিখে মালয়েশিয়ার তৎকালীন রাজা (ইয়াং দি-পার্তুয়ান আগোং) তুয়ানকু সৈয়দ সিরাজউদ্দিন সৈয়দ পুত্র জামাল্লালাইল এক উদ্বোধনী অনুষ্ঠানের মাধ্যমে ই মসজিদের উদ্বোধন করেছেন। মধ্যপ্রাচ্য এবং মালয় কারুশিল্পের মিশ্রণ ব্যবহার করে এই মসজিদটি নির্মাণ করা হয়েছে। পানির স্তর বেশি হলে মসজিদটিকে ভাসমান কাঠামোর মতো দেখায়। এই মসজিদে দুটি ছেদকৃত খিলান আছে, যেগুলো প্রধান প্রবেশপথের দিকে যাওয়ার রাস্তা নির্দেশ করে। খিলানের মাঝখানের জায়গাগুলো দাগযুক্ত কাচ দিয়া পূর্ণ। এই মসজিদে একটি ৩০ মিটার উচ্চ মিনার রয়েছে, যা বাতিঘর হিসেবেও ব্যবহৃত হয়। Masjid Selat Melaka, Masjid di Atas Laut Selat Melaka(ইংরেজী ভাষায়) ওয়েব্যাক মেশিনে আর্কাইভকৃত ২ সেপ্টেম্বর ২০১১ তারিখে "Masjid Selat Melaka – Sunset at the Melaka Strait Mosque"। asmaliana.com (ইংরেজি ভাষায়)। ১ অক্টোবর ২০০৭। ২২ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১০ মে ২০২০।  Leong, Ewe Paik (১ জুন ২০১৭)। "GO: Melaka Mosques"। New Straits Times (ইংরেজি ভাষায়)। সংগ্রহের তারিখ ১৬ মার্চ ২০২০।  উইকিমিডিয়া কমন্সে মালাক্কা প্রণালী মসজিদ সংক্রান্ত মিডিয়া রয়েছে।
কিরীদাম (২০০৭-এর চলচ্চিত্র)

কিরীদাম (তামিল: கிரீடம், অনুবাদ 'মুকুট') হচ্ছে ২০০৭ সালে মুক্তিপ্রাপ্ত একটি তামিল চলচ্চিত্র যেটির পরিচালক ছিলেন এ. এল. বিজয়, বিজয় পরিচালিত এটিই ছিলো প্রথম চলচ্চিত্র। চলচ্চিত্রটির কাহিনী বিজয় ১৯৮৯ সালের একই নামের একটি মালয়ালম চলচ্চিত্র থেকে নিয়েছিলেন। এই চলচ্চিত্রটিতে নায়ক-নায়িকা ছিলেন অজিত কুমার এবং তৃষা কৃষ্ণন, এছাড়াও ছিলেন রাজকিরণ, সারান্য পোনভান্নান, বিবেক, অজয় এবং সান্ত্বনম। জি. ভি. প্রকাশ কুমার ছিলেন চলচ্চিত্রটির সঙ্গীত পরিচালক, চিত্রগ্রহণের দায়িত্বে ছিলেন তিরু। ২০০৭ সালের ২০শে জুলাই চলচ্চিত্রটি মুক্তি পায় এবং মোটামুটি ব্যবসাসফলতা অর্জন করে। এই চলচ্চিত্রটির তেলুগু সংস্করণের (অনুবাদ করা) নাম ছিলো 'পূর্ণ মার্কেট'। অজিত কুমার - শক্তিবেল তৃষা - দিব্যা রাজকিরণ - রাজারাজন অজয় - ভরদ্বাজ বিবেক - শক্তিবেলের দুলাভাই সারান্য পোনভান্নান - রাজ্যেশ্বরী বিনোদ কৃষ্ণ - বিনোদ সান্ত্বনম - বলসুব্রহ্মণ্য ২০০৬ সালের সেপ্টেম্বর মাসে চলচ্চিত্রটি নির্মাণের ঘোষণা দেওয়া হয়, প্রযোজক বালাজি এবং অভিনেতা অজিত কুমার এই ঘোষণা দেন, চলচ্চিত্রটি মুম্বাই-ভিত্তিক প্রযোজনা প্রতিষ্ঠান এ্যাডল্যাবস প্রযোজনা করবে (সহ-প্রযোজনা) বলে সিদ্ধান্ত হয়। বিজয়, যিনি ছিলেন পরিচালক প্রিয়দর্শনের একজন সহকারী তিনি এই চলচ্চিত্রতের মাধ্যমে প্রথম পরিচালনা শুরু করেন, ১৯৮৯ সালে মুক্তিপ্রাপ্ত মালয়ালম চলচ্চিত্র কিরীদামের পুনঃনির্মাণ ছিলো এই তামিল কিরীদাম চলচ্চিত্রটি, যেটির পরিচালক ছিলেন সিবি মালায়িল; তামিল চলচ্চিত্রটিতে অজিত কুমার এবং তৃষা কৃষ্ণনকে নায়ক- নায়িকা হিসেবে নেওয়ার সিদ্ধান্ত নেন পরিচালক বিজয় নিজেই। বিজয় এই চলচ্চিত্রটির কাহিনী সম্পর্কে বলেছিলেন যে, "মালয়ালম কিরীদামের প্রায় পুরোটুকুই আমি এই তামিল চলচ্চিত্রে দেখিয়েছি"। বিজয় আগে চলচ্চিত্রটির নাম 'মাগুড়াম' রাখতে চাইলেও পরে মালয়ালম চলচ্চিত্রটির সঙ্গে মিলিয়ে একই নাম রাখেন। "Poorna Market to release in April end - Tamil Movie News - IndiaGlitz.com"।  "Tamil movies : Ajith in remake of Mohanlal's super-hit flick?"। Behindwoods.com। ২০০৬-০৯-০৯। সংগ্রহের তারিখ ২০১২-০৮-০৪।  "Kireedam to be remade in Tamil - Tamil Movie News"। IndiaGlitz। ২০০৬-১১-২২। ২০১২-১০-২৪ তারিখে মূল থেকে আর্কাইভ করা। সংগ্রহের তারিখ ২০১২-০৮-০৪।  Rao, Subha J (২০১০-০৯-২৫)। "Genre bender"। The Hindu। Chennai, India।  "Ajith's movie christened as Magudam - Tamil Movie News"। IndiaGlitz। ২০০৬-১১-১৩। ২০০৬-১১-১৬ তারিখে মূল থেকে আর্কাইভ করা। সংগ্রহের তারিখ ২০১২-০৮-০৪।  ইন্টারনেট মুভি ডেটাবেজে কিরীদাম (ইংরেজি)
ভিভিভি-ভেনলো

ভিভিভি-ভেনলো (ওলন্দাজ উচ্চারণ: [ˌveːveːˈveː ˈvɛnloː]; সাধারণত ভেনলোসে ভুটবাল ভেরেরিখিং ভেনলো [ˈvɛnloːzə ˈvudbɑl vəˈreːnəɣɪŋ] অথবা শুধুমাত্র ভিভিভি (ওলন্দাজ উচ্চারণ: [ˌveːveːˈveː]) নামে পরিচিত) হচ্ছে ভেনলো ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯০৩ সালের ৭ই ফেব্রুয়ারি তারিখে প্রতিষ্ঠিত হয়েছে। ভেনলো তাদের সকল হোম ম্যাচ ভেনলোর ডে কুলে খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন হান্স ডে কনিং এবং সভাপতির দায়িত্ব পালন করছেন হাই বের্ডেন। ওলন্দাজ মধ্যমাঠের খেলোয়াড় ড্যানি পোস্ট এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ভিভিভি-ভেনলো এপর্যন্ত ৪টি শিরোপা জয়লাভ করেছে; যার মধ্যে ৩টি ইরস্টে ডিভিজি শিরোপা এবং ৪টি কেএনভিবি কাপ শিরোপা রয়েছে। ২০০৮ সালে হন্ডা কেস্‌কে নাগোয়া গ্রাম্পুস থেকে স্থানান্তরিত হওয়ার পর থেকে বেশ কয়েকজন জাপানি খেলোয়াড় ভিভিভি-ভেনলোর খেলেছেন; যাদের মধ্যে মায়া ইয়োশিদা, রবার্ট কুলেন এবং ইউকি ওটসু অন্যতম। ক্লাবটির কিংবদন্তি ব্যবস্থাপক সেফ ভার্গোসেন এবং জাপানী এজেন্ট টেটসুরো কিউউকা জাপানি খেলোয়াড় এবং এই ক্লাবের মধ্যে একটি সেতুবন্ধন ছিলেন। ইরস্টে ডিভিজি চ্যাম্পিয়ন (৩): ১৯৯২–৯৩, ২০০৮–০৯, ২০১৬–১৭ রানার-আপ (৫): ১৯৭৫–৭৬, ১৯৮৪–৮৫, ২০০৫–০৬, ২০০৬–০৭, ২০১৫–১৬ কেএনভিবি কাপ চ্যাম্পিয়ন (১): ১৯৫৮–৫৯ "VVV-Venlo"। transfermarkt.com (ইংরেজি ভাষায়)। transfermarkt। সংগ্রহের তারিখ ৫ মে ২০২০।  Venlo chief eyes new Japanese talent, The Japan Times, 3 April 2014 দাপ্তরিক ওয়েবসাইট ভিভিভি-ভেনলোর ভক্তদের ওয়েবসাইট
মুহাম্মাদ হাসনাইন হাইকল

হাইকল নামের অন্যান্য ব্যক্তিদের সম্পর্কে জানতে হলে এখানে যান - হাইকল মুহাম্মাদ হাসনাইন হাইকল (আরবি: محمد حسنين هيكل‎, ২৩ সেপ্টেম্বর, ১৯২৩ - ১৭ ফেব্রুয়ারি, ২০১৬) বিখ্যাত মিশরীয় সাংবাদিক, লেখক ও রাজনীতিবিদ। তিনি ১৯৫৭ থেকে ১৯৭৪ সাল পর্যন্ত দীর্ঘ ১৭ বছর কায়রোর সবচেয়ে বিখ্যাত দৈনিক পত্রিকা আল-আহরাম এর প্রধান সম্পাদক ছিলেন। ৫০ বছরেরও বেশি সময় ধরে তিনি আরব জাতীয়তাবাদ এবং আরবের সাথে বহির্বিশ্বের সম্পর্ক বিশ্লেষণের ক্ষেত্রে গুরুত্বপূর্ণ ভূমিকা রেখেছেন। তিনি মিশরের প্রেসিডেন্ট জামাল আব্দুল নাসের এর মন্ত্রীসভায় প্রথমে তথ্যমন্ত্রী এবং পরে পররাষ্ট্রমন্ত্রী হিসেবে দায়িত্ব পালন করেছেন। The Liberation War of Palestine: Conspiracy of the Jews and Arabs' stand (1996) এই বইয়ের বঙ্গানুবাদের নাম ফিলিস্তিনের মুক্তি সংগ্রাম: ইহুদী ষড়যন্ত্র ও আরবদের ভূমিকা (ডিসেম্বর ২০০৩)। ইসলামিক ফাউন্ডেশন বাংলাদেশ থেকে প্রকাশিত এই অনুবাদটি করেছেন ড. আবদুল্লাহ আল মা'রূফ স্টিফেন মসের সাথে কথা বলছেন মুহাম্মাদ হাইকল আল আহরাম সাপ্তাহিকে হাইকল সম্পর্কে বিভিন্ন খবর মুহাম্মাদ হাইকাল - আরবের জ্ঞানী ব্যক্তি ওয়েব্যাক মেশিনে আর্কাইভকৃত ২৬ ফেব্রুয়ারি ২০১১ তারিখে - ৯ এপ্রিল ২০০৭, দি ইন্ডপেন্ডেন্টে রবার্ট ফিস্কের লেখা
এসজিআর ০৫২৫-৬৬

এসজিআর ০৫২৫-৬৬ (পিএসআর বি০৫২৫-৬৬ হিসেবেও পরিচিত) হলো, বৃহৎ ম্যাগেলানিক মেঘের অতিনবতারা ধ্বংসাবশেষ ০৫২৫-৬৬.১ বা এন৪৯-এ অবস্থিত একটি সফট গামা রিপিটার। এটিই প্রথম আবিষ্কৃত কোনো এসজিআর এবং ২০১৫ সাল অনুযায়ী, এটিই এখন পর্যন্ত আমাদের ছায়াপথের বাহিরে আবিষ্কৃত একমাত্র এসজিআর। ১৯৭৯ সালের মার্চে প্রথম শনাক্ত হয়। বিভিন্ন কৃত্তিম উপগ্রহের গামা রশ্মি শনাক্তকারী যন্ত্রে এর সঙ্কেতের আগমন সময়ের পার্থক্যের পরিমাপের ভিত্তিতে এর অবস্থান চিহ্নিত হয়। এন৪৯ এর সাথে পরিমেল সুধুমাত্র পরোক্ষ হতে পারেঃ এটি পরিষ্কারভাবে প্রতীয়মান হয় যে, এসজিআরগুলি নতুন তারা গুচ্ছে গঠিত হয়। এটি নিশ্চিত নয় যে, বিস্ফোরণ, যা এসজিআর ০৫২৫-৬৬ এর জন্ম দেয়, সেটিই এন৪৯ ধ্বংসাবশেষ উৎপন্ন করে। পিএসআর বি১৫০৯-৫৮ জিডব্লিউ১৭০৮১৭ পিএসআর জে১৭৪৮-২৪৪৬এডি "PSR B0525-66"। SIMBAD। Centre de données astronomiques de Strasbourg। সংগ্রহের তারিখ ১ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) On the persistent X-ray emission from the soft gamma-ray repeaters Kulkarni, Shrinivas (১৯৯৮)। "The Enigmatic Soft Gamma-Ray Repeaters"। Barbara A. Mikolski Archive for Space Telescopes। HST Proposal। Space Telescope Science Institute। Archived from the original on ২০ ফেব্রুয়ারি ২০১২। সংগ্রহের তারিখ ৫ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) Mereghetti, S.; Götz, D.; Mirabel, I. F.; Hurley, K. (এপ্রিল ১১, ২০০৫)। "INTEGRAL discovery of persistent hard X-ray emission from the Soft Gamma-ray Repeater SGR 1806-20"। Astronomy and Astrophysics। Letters। 433 (2): L9–L12। arXiv:astro-ph/0411695 । ডিওআই:10.1051/0004-6361:200500088। বিবকোড:2005A&A...433L...9M। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বিরাজ বহু

বিরাজ বহু হল বিমল রায় পরিচালিত ১৯৫৪ সালের ভারতীয় হিন্দি ভাষার চলচ্চিত্র। এটি শরৎচন্দ্র চট্টোপাধ্যায়ের বিরাজ বৌ উপন্যাস অবলম্বনে নির্মিত। চলচ্চিত্রটির প্রযোজনা করেছেন হিতেন চৌধুরী। এতে নাম ভূমিকায় অভিনয় করেন কামিনী কৌশল এবং অন্যান্য শ্রেষ্ঠাংশে অভিনয় করেন অভি ভট্টাচার্য ও প্রাণ। চলচ্চিত্রটির সঙ্গীতায়োজন করেন সলিল চৌধুরী। এটি জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারত সনদ লাভ করে। কামিনী কৌশল - বিরাজ চক্রবর্তী অভি ভট্টাচার্য - নীলম্বর চক্রবর্তী শকুন্তলা - পুন্নু চক্রবর্তী প্রাণ - দেওধর রণধীর - পীতম্বর চক্রবর্তী মনোরমা - সুন্দরী কাম্মো বিক্রম কাপুর নাজিমা (বেবি চান্দ) ইফতেখার - কিশোরীলাল, দেওধরের সহকারী মণি চট্টোপাধ্যায় - ভোলানাথ সরিতা দেবী শেওজিভাই মায়া দাস দশরতলাল শৈলেন বসু ১৯৫৪: জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারত সনদ ১৯৫৫: শ্রেষ্ঠ পরিচালক বিভাগে ফিল্মফেয়ার পুরস্কার - বিমল রায় ১৯৫৫: শ্রেষ্ঠ অভিনেত্রী বিভাগে ফিল্মফেয়ার পুরস্কার - কামিনী কৌশল ১৯৫৫: কান চলচ্চিত্র উৎসবে পাল্ম দর: মনোনীত "Biraj Bahu Movie: Showtimes, Review, Trailer, Posters, News & Videos"। দ্য টাইমস অব ইন্ডিয়া। সংগ্রহের তারিখ ৫ মে ২০২০।  "2nd National Film Awards" (PDF)। Directorate of Film Festivals। সংগ্রহের তারিখ ২৩ আগস্ট ২০১১।  "Festival de Cannes: Biraj Bahu"। festival-cannes.com। ১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৫ মে ২০২০।  চলচ্চিত্র প্রবেশদ্বার অলমুভিতে বিরাজ বহু (ইংরেজি) ইন্টারনেট মুভি ডেটাবেজে বিরাজ বহু (ইংরেজি)
মির্জাগঞ্জ উপজেলা

মির্জাগঞ্জ বাংলাদেশের পটুয়াখালী জেলার অন্তর্গত একটি প্রশাসনিক এলাকা। মির্জাগঞ্জ উপজেলা সৃষ্টির ইতিহাস বহু পুরনো। জনশ্রুতি আছে যে, এখানে মির্জাদের জমিদারী এস্টেট ছিল। তারাই এই এলাকার মানুষের সুখ-দুঃখের সাথি ছিল। তাদের জমি-জমা চাষাবাদ করতো এতদ অঞ্চলের মানুষ। শিক্ষা ও ধর্মীয় শিক্ষা বিস্তারে তাদের অনেক অবদান ছিল। মির্জারাই এ এলাকার মানুষের হ্রদয় স্থান পেয়েছিল। মির্জা আহমেদ জান বা মির্জাদের নাম অনুসারেই ধারণা করা হয় যে, মির্জাগঞ্জ নামকরণ করা হয়েছে। ১৮১২ সালে  থানা হিসেবে পরিচিতি লাভ করে। এর পর আর পিছনে তাকাতে হয়নি। ১৯৮৪ সালে উপজেলায় রুপান্তরিত হয়। এই উপজেলার উত্তরে- বাকেরগঞ্জ উপজেলা, পূর্বে পায়রা নদী, দক্ষিণে বরগুনা সদর উপজেলা ও পশ্চিমে বেতাগি উপজেলা অবস্থিত। মির্জাগঞ্জ একটি প্রাচীন জনপদ। ১৮১২ সালে মির্জাগঞ্জ থানা প্রতিষ্ঠিত হয়। পরবর্তীতে ১৯৮৩ সালে ইহা উপজেলায় রুপান্তরিত হয়। ৬টি ইউনিয়ন, ৬৮টি মৌজা ও ৭২ টি গ্রাম নিয়ে মির্জাগঞ্জ উপজেলা গঠিত। দেউলী-সুবিদখালী ইউনিয়নে উপজেলা সদর দপ্তর অবস্থিত। ইউনিয়নসমূহ: ১নং মাধবখালী ২নং মির্জাগঞ্জ ৩নং আমড়াগাছিয়া ৪নং দেউলী সুবিদখালী ৫নং কাঁকড়াবুনিয়া ৬নং মজিদবাড়িয়া ২০১১ সালের আদমশুমারি অনুযায়ী মির্জাগঞ্জ উপজেলার মোট জনসংখ্যা ১,২১,৭১৬ জন। এর মধ্যে পুরুষ ৫৯,২৯২ জন এবং মহিলা ৬২,৪২৪ জন। মোট পরিবার ২৮,২০৫টি। ২০১১ সালের আদমশুমারি অনুযায়ী মির্জাগঞ্জ উপজেলার সাক্ষরতার হার ৫৯.৪%। মির্জাগঞ্জ দরবার শরীফ মজিদবাড়ীয়া শাহী মসজিদ রানীপুর চৌধুরী বাড়ী মসজিদ আশ্রাফ গ্রীন পার্ক এয়ার ভাইস মার্শাল (অবঃ) আলতাফ হোসেন চৌধুরী (সাবেক বিমান বাহিনী প্রধান, সাবেক স্বরাষ্ট্র ও বানিজ্যমন্ত্রী) আলতাফ হায়দার (মুক্তিযোদ্ধা কমান্ডার ও পটুয়াখালী জেলায় প্রথম স্বাধীনতার পতাকা উত্তোলন কারী) বাংলাদেশ জাতীয় তথ্য বাতায়ন (জুন ২০১৪)। "এক নজরে মির্জাগঞ্জ উপজেলা"। গণপ্রজাতন্ত্রী বাংলাদেশ সরকার। ১৮ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৫।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৭ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) বাংলাপিডিয়ায় মির্জাগঞ্জ উপজেলা
হাইকল

হাইকল (আরবি: هيكل‎) একটি আরবি শেষ নাম। এ দ্বারা নিচের যেকোন ব্যক্তিকে বোঝাতে পারে: মুহাম্মাদ হাসনাইন হাইকল (জন্ম: ১৯২৩) - মিশরীয় সাংবাদিক মুহাম্মাদ হুসাইন হাইকল (১৮৮৮ - ১৯৫৬) - মিশরীয় লেখক আবদুস সালাম হাইকল (জন্ম: ১৯৭৮) - সিরীয় উদ্যোক্তা ও সমাজকর্মী মুহাম্মাদ হুসাইন হাইকল (জন্ম: ১৯৫৩) - মিশরীয়, অনেক লম্বা হওয়ার জন্য বিখ্যাত মুহাম্মাদ আবদি হাইকল (জন্ম: ১৯৮০) - ইন্দোনেশীয় উদ্যোক্তা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ফুটবল ক্লাব টুয়েন্টে

ফুটবল ক্লাব টুয়েন্টে (সাধারণত এফসি টুয়েন্টে ওলন্দাজ উচ্চারণ: [ɛfˈseː ˈtʋɛntə]) অথবা শুধুমাত্র টুয়েন্টে (ওলন্দাজ উচ্চারণ: [ˈtʋɛntə]) নামে পরিচিত) হচ্ছে এনস্খেডে ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৬৫ সালের ১লা জুলাই তারিখে প্রতিষ্ঠিত হয়েছে। টুয়েন্টে তাদের সকল হোম ম্যাচ এনস্খেডের ডে খ্রোলস ভেস্তেতে খেলে থাকে; যার ধারণক্ষমতা হচ্ছে ৩০,২০৫। বর্তমানে এই ক্লাবের ম্যানেজারের দায়িত্ব পালন করছেন সাবেক স্পেনীয় ফুটবলার গঞ্জালো গার্সিয়া এবং সভাপতির দায়িত্ব পালন করছেন রেনে টাকেন্স। ওলন্দাজ মধ্যমাঠের খেলোয়াড় ওয়াউট ব্রামা এই ক্লাবের অধিনায়কের দায়িত্ব পালন করছেন। ঘরোয়া ফুটবলে, টুয়েন্টে এপর্যন্ত ৭টি শিরোপা জয়লাভ করেছে; যার মধ্যে ১টি এরেডিভিজি শিরোপা, ১টি ইরস্টে ডিভিজি শিরোপা, ৩টি কেএনভিবি কাপ শিরোপা এবং ২টি ইয়োহান ক্রুইফ শিল্ড শিরোপা রয়েছে। ইউরোপীয় এবং আন্তর্জাতিক প্রতিযোগিতায়, টুয়েন্টের সবচেয়ে বড় সাফল্য হচ্ছে ২০০৬ উয়েফা ইন্টারটোটো কাপ জয় এবং ১৯৭৪–৭৫ উয়েফা কাপের ফাইনালে পৌঁছানো; যেখানে তারা বরুসিয়া মনশেনগ্লাডবাখের কাছে ১–৫ গোলে হেরেছিল। এরেডিভিজি চ্যাম্পিয়ন: ২০০৯–১০ রানার-আপ: ১৯৭৩–৭৪, ২০০৮–০৯, ২০১০–১১ ইরস্টে ডিভিজি চ্যাম্পিয়ন: ২০১৮–১৯ কেএনভিবি কাপ চ্যাম্পিয়ন: ১৯৭৬–৭৭, ২০০০–০১, ২০১০–১১ রানার-আপ: ১৯৭৪–৭৫, ১৯৭৮–৭৯, ২০০৩–০৪, ২০০৮–০৯ ইয়োহান ক্রুইফ শিল্ড চ্যাম্পিয়ন: ২০১০, ২০১১ রানার-আপ: ২০০১ উয়েফা ইন্টারটোটো কাপ চ্যাম্পিয়ন: ২০০৬ উয়েফা কাপ রানার-আপ: ১৯৭৪–৭৫ নেদারল্যান্ডসের ফুটবল ক্লাবের তালিকা টুয়েন্টের ডার্বি ইয়ং ফুটবল ক্লাব টুয়েন্টে FC Twente UEFA.com উইকিমিডিয়া কমন্সে ফুটবল ক্লাব টুয়েন্টে সংক্রান্ত মিডিয়া রয়েছে। প্রাতিষ্ঠানিক ওয়েবসাইট দাপ্তরিক ওয়েবসাইট (ওলন্দাজ) (ইংরেজি) (জার্মান) ফুটবল ক্লাব টুয়েন্টে টিভি উয়েফায় ফুটবল ক্লাব টুয়েন্টে
আহাদ জামে মসজিদ, ইউক্রেন

আহাদ জামে মসজিদ (ইউক্রেনীয়: Мечеть Ахать Джам) ইউক্রেনের দোনেৎস্কে অবস্থিত একটি জামে মসজিদ। স্থানীয় মাফিয়া প্রধান আহাত ব্রাগিনের সম্মানে মসজিদটির নামকরণ করা হয়েছিল এবং এর একটি মিনার রিনাত আহমেতের নামানুসারে নামকরণ করা হয়েছে। এটি সোভিয়েত ইউনিয়ন পতনের পরে দোনেৎস্ক অববাহিকায় নির্মিত প্রথম মসজিদ। বর্তমানে এটি দোনেৎস্ক গণপ্রজাতন্ত্রের ভূখণ্ডের মধ্যেই রয়েছে, যদিও এই অঞ্চলটি নিয়ে ইউক্রেনের সাথে বিরোধ রয়েছে। ১৯৯৩ সালে দোনেৎস্ক মুসলিম সম্প্রদায় স্টার অফ দি নবী প্রতিষ্ঠা করেছিল। এক বছর পরে এই অঞ্চলের প্রথম মসজিদ ইবনে ফাদলানের ভিত্তি স্থাপন করা হয়। প্রকল্পের পরিকল্পনা ইস্তাম্বুলের একটি মসজিদ থেকে নেওয়া হয়েছিল। ভবনের মূল পৃষ্ঠপোষক ছিলেন আখাত ব্রাগিন। ১৯৫৫ সালের ১৫ই অক্টোবর তারিখে তাঁর মৃত্যুর পরে তাঁর সম্মানে এই মসজিদটির নামকরণ করা হয়। প্রাথমিকভাবে প্রকল্পটির একটি মিনার তৈরি করার আহ্বান জানিয়েছিল, তবে রিনাত আহমাদের অর্থায়নের ফলে দুটি মিনার নির্মাণ সম্ভব হয়েছিল। তাঁর সম্মানেই দ্বিতীয়টির নাম রাখা হয়েছিল। মসজিদের প্রথম তলায় ইউক্রেনীয় ইসলামিক বিশ্ববিদ্যালয় (ইউক্রেনের উচ্চ শিক্ষার প্রথম মুসলিম প্রতিষ্ঠান) অবস্থিত। ১৯৯৯ সালের ৩রা সেপ্টেম্বর তারিখে আহাদ জামে মসজিদ এবং ইউক্রেনীয় ইসলামিক বিশ্ববিদ্যালয়ের আনুষ্ঠানিক উদ্বোধন করা হয়েছে। ইউক্রেনে ইসলাম উইকিমিডিয়া কমন্সে আহাদ জামে মসজিদ, ইউক্রেন সংক্রান্ত মিডিয়া রয়েছে।
শ্বেত মসজিদ, নাসরত

শ্বেত মসজিদ (আরবি: المسجد الأبيض, হিব্রু ভাষায়: המסגד הלבן‎; HaMisgad HaLavan) ইসরায়েলের নাসরতের একটি প্রাচীনতম মসজিদ। এই মসজিদটি হারত আলঘামা বা নাসরতীয় পুরাতন বাজারের কেন্দ্র "মসজিদ কোয়ার্টার"-এ অবস্থিত। এই মসজিদের সূক্ষ্ম পেন্সিল-আকৃতির মিনার, ক্রিম বর্ণের দেয়াল, সবুজ অলংকরণ এবং সবুজ গম্বুজ পুরো শহরজুড়ে উসমানীয় স্থাপত্যের এক অনন্য উদাহরণ। মসজিদটি অষ্টাদশ শতাব্দীর শেষার্ধে মিশরীয় শাসক সুলাইমান পাশার অর্থায়নে তৈরি হয়েছিল এবং তদারকির দায়িত্বে ছিলেন হাই কমিশনার শেখ আবদুল্লাহ আল-ফাহুম। ১৮০৪ থেকে ১৮০৮ সালের মধ্যে মসজিদটির নির্মাণ কাজ সমাপ্ত হয় এবং শেখ আবদুল্লাহকে ওয়াকফ আকারে অছি প্রদান করা হয় এবং ১৮১৫ সালে তার মৃত্যুর আগ পর্যন্ত তিনি এটি পরিচালনা করেছেন। শেখ আবদুল্লাহর সমাধি মসজিদের প্রাঙ্গনেই রয়েছে। শেখ আবদুল্লাহর মৃত্যুর পরে মসজিদটির পরিচালনার দায়িত্ব শেখ আমিন আল-ফাহুমকে স্থানান্তর করা হয়। বর্তমানে মসজিদটি আল-ফাহুম পরিবারের ওয়াকফের অংশ হিসেবে অব্যাহত রয়েছে, যার মধ্যে কাসা নোভা রাস্তার পাশার খান'ও রয়েছে। বর্তমানে এটি শেখ আবদুল্লাহর বংশধর আতিফ আল-ফাহুম দ্বারা পরিচালিত হচ্ছে। সুলেমান পাশার পূর্বসূরী উসমানীয় প্রাক্তন গভর্নর জিজার পাশা'র শাসনের সমাপ্তি উপলক্ষে শেখ আবদুল্লাহ এই মসজিদটির নামকরণ করেছিলেন। শেখ আবদুল্লাহ নাসরতে বিশ্বাসীদের মধ্যে উপভোগ্য করে তোলার জন্য পবিত্রতা, আলো এবং শান্তির নতুন যুগের প্রতীক হিসেবে "সাদা" বেছে নিয়েছিলেন। প্রাত্যহিক দিনে ১০০ থেকে ২০০ জন ব্যক্তি দুপুর ও বিকেলে নামাজ আদায় করেন এবং শুক্রবারের খুতবাতে ২,০০০ থেকে ৩,০০০ লোক উপস্থিত থাকেন। মসজিদটি যুবকদের জন্য ধর্মীয় পাঠ সরবরাহ করে এবং মুসলিম স্কাউট সৈন্যদের স্পনসর করে নাসরতের মুসলিম সম্প্রদায়ের সেবা করছে, যেখানে ৯ বছরের বা তার বেশি বয়সী ৪০০ ছেলে-মেয়েরা অংশ নেয়। মসজিদে একটি জাদুঘরও রয়েছে, যা নাসরতের ইতিহাসকে নথিভুক্ত করে তুলে ধরে। Chad F. Emmett (১৯৯৫)। Beyond the Basilica: Christians and Muslims in Nazareth (ইংরেজি ভাষায়)। University of Chicago Press। পৃষ্ঠা 136–138। আইএসবিএন 0-226-20711-0।  "Nazareth: The Mosque Quarter" (ইংরেজি ভাষায়)। Discover Israel। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০০৭-১২-০১।  Chad F. Emmett (১৯৯৫)। Beyond the Basilica: Christians and Muslims in Nazareth। University of Chicago Press। পৃষ্ঠা 136–138। আইএসবিএন 0-226-20711-0।  "Galilee:Nazareth"। ThinkIsrael.com। ২০০৭-১১-২৫ তারিখে মূল থেকে আর্কাইভ করা। সংগ্রহের তারিখ ২০০৭-১২-০১।
পিইসি জুয়লে

পিইসি জুয়লে হচ্ছে জুয়লে ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯১০ সালের ১২ই জুন তারিখে প্রতিষ্ঠিত হয়েছে। পিইসি জুয়লে তাদের সকল হোম ম্যাচ জুয়লের ম্যাকপার্ক স্টাডিওনে খেলে থাকে; যার ধারণক্ষমতা হচ্ছে ১৪,০০০। বর্তমানে এই ক্লাবের ম্যানেজারের দায়িত্ব পালন করছেন জন স্টেখমান এবং সভাপতির দায়িত্ব পালন করছেন আড্রিয়ান ভিসের। ওলন্দাজ রক্ষণভাগের খেলোয়াড় ব্রাম ভান পোলেন এই ক্লাবের অধিনায়কের দায়িত্ব পালন করছেন। ঘরোয়া ফুটবলে, পিইসি জুয়লে এপর্যন্ত ৫টি শিরোপা জয়লাভ করেছে; যার মধ্যে ৩টি ইরস্টে ডিভিজি শিরোপা, ১টি কেএনভিবি কাপ শিরোপা এবং ১টি ইয়োহান ক্রুইফ শিল্ড শিরোপা রয়েছে। ইরস্টে ডিভিজি চ্যাম্পিয়ন (৩): ১৯৭৭–৭৮, ২০০১–০২, ২০১১–১২ রানার-আপ (৫): ১৯৭২–৭৩, ১৯৭৬–৭৭, ১৯৮৫–৮৬, ১৯৯৯–০০, ২০১০–১১ টুয়েডে ডিভিজি রানার-আপ (১): ১৯৭০–৭১ কেএনভিবি কাপ চ্যাম্পিয়ন (১): ২০১৩–১৪ রানার-আপ (৩): ১৯২৭–২৮, ১৯৭৬–৭৭, ২০১৪-১৫ ইয়োহান ক্রুইফ শিল্ড চ্যাম্পিয়ন (১): ২০১৪ পিইসি জুয়লে (নারী) "PEC Zwolle"। transfermarkt.com (ইংরেজি ভাষায়)। transfermarkt। সংগ্রহের তারিখ ৫ মে ২০২০।  উইকিমিডিয়া কমন্সে পিইসি জুয়লে সংক্রান্ত মিডিয়া রয়েছে। দাপ্তরিক ওয়েবসাইট (ওলন্দাজ) weltfussballarchiv.com-এ পিইসি জুয়লে ওয়েব্যাক মেশিনে আর্কাইভকৃত ১৬ অক্টোবর ২০১৮ তারিখে পিইসি জুয়লের ভক্তদের ওয়েবসাইট (ওলন্দাজ) পিইসি জুয়লে ব্যবসায়ী ক্লাব (ওলন্দাজ)
ওমর ইবনে হাসান

ওমর ইবনে হাসান বিন আলী বিন আবী তালিব হাসান ইবনে আলী(রা.) এর পুত্র যিনি কারবালায় উপস্থিত ছিলেন এবং কারবালার যুদ্ধের পর তাকে বন্দী করা হয়েছিল। কেউ কেউ তাঁর নাম লিখেছেন আমর। কেউ কেউ তাকে হুসাইন ইবনে আলী(রা.)এর পুত্র মনে করেন। তবে এ কথা প্রসিদ্ধ যে তিনি হাসান ইবনে আলী(রা.)এর অন্যতম পুত্র এবং তাঁর মা হলেন- উম্মে ওয়ালিদ। কিছু ঐতিহাসিকদের মতে তিনি অল্প বয়সে কারবালায় শহীদ হয়েছিলেন। তবে কেউ কেউ বলেন কারবালায় তিনি শহীদ হননি। মুতাতিল আল তালিবিনে বর্ণিত, বেশিরভাগ ঐতিহাসিকগণ কারবালায় তিনি বন্দি হয়েছিলেন বলে মত দেন। মাকাতিলুত ত্বলিবিন গ্রন্থে উল্লেখ করা হয়েছে, হুসাইন(রা.) এর সন্তানদের মধ্যে উমর, যায়েদ ও হাসান বিন আলীর সন্তান হাসানকে বন্দী করা হয়েছিল। তাবারীর মতে ইয়াজিদ যুবক ওমর ইবনে হাসানকে ডেকে বললেন: ‘তুমি কি আমার ছেলের সাথে কুস্তি করবে?’ ওমর ইবনে হাসান উত্তর দিলেন: এইরকম খালি হাতে নয় তবে দু'জনকে এক সাথে তীক্ষ্ণ ধারালো তলোয়ার দেওয়া হোক যদি আমি মৃত্যুবরণ করি তাহলে আমার দাদা মোহাম্মদ(সা.)এর সাথে গিয়ে মিলিত হবো এবং যদি আমি তাকে হত্যা করি তাহলে সে তাঁর পূর্বপুরুষ মুয়াবিয়া ও আবু সুফিয়ানের সাথে মিলিতি হবে। এর পরিপ্রেক্ষিতে অন্যান্য ঐতিহাসিকরা তাকে কারবালার শহীদদের মধ্যে গণনা করেননি, তাই তাঁর শাহাদাত সুদূরপ্রসারী বলে মনে হয়। ابن حبان، الثقات، ج2، ص311. ابن شہر آشوب، محمد بن علی، مناقب آل ابی طالب علیہم‌السلام، ج3، ص259. تاریخ یعقوبی، ج2، ص228. خوارزمی، مقتل الحسین علیہ السلام، ج2، ص48. ابو الفرج اصفہانی، مقاتل الطالبیین، ص119. طبری ، ابوجعفر، تاریخ طبری، ج5، ص462.
ফর্চুনা সিটার্ট

ফর্চুনা সিটার্ট হচ্ছে সিটার্ট ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৫৮ সালের ১লা জুলাই তারিখে প্রতিষ্ঠিত হয়েছে। ফর্চুনা সিটার্ট তাদের সকল হোম ম্যাচ সিটার্টের ফর্চুনা সিটার্ট স্টাডিওনে খেলে থাকে; যার ধারণক্ষমতা হচ্ছে ১২,৫০০। বর্তমানে এই ক্লাবের ম্যানেজারের দায়িত্ব পালন করছেন শয়র্স উল্টি এবং সভাপতির দায়িত্ব পালন করছেন অজগুর ইশিতান গুন। ওলন্দাজ রক্ষণভাগের খেলোয়াড় ওয়েসেল ডামার্স এই ক্লাবের অধিনায়কের দায়িত্ব পালন করছেন। ঘরোয়া ফুটবলে, এজেড এপর্যন্ত ৬টি শিরোপা জয়লাভ করেছে; যার মধ্যে ৪টি ইরস্টে ডিভিজি শিরোপা, ২টি কেএনভিবি কাপ শিরোপা রয়েছে। কেএনভিবি কাপ চ্যাম্পিয়ন (২): ১৯৫৭, ১৯৬৪ রানার-আপ (২): ১৯৮৪, ১৯৯৯ ইরস্টে ডিভিজি চ্যাম্পিয়ন (১): ১৯৯৪–৯৫ রানার-আপ (২): ১৯৮১–৮২, ২০১৭–১৮ নেদারল্যান্ডসের ফুটবল ক্লাবের তালিকা "Fortuna Sittard"। transfermarkt.com (ইংরেজি ভাষায়)। transfermarkt। সংগ্রহের তারিখ ৫ মে ২০২০।  দাপ্তরিক ওয়েবসাইট (ওলন্দাজ) ফর্চুনা সিটার্টের ভক্তদের ওয়েবসাইট
আল আনসার মসজিদ

আল আনসার মসজিদ (মালয়: মাসজিদ আল-আনসার) সিঙ্গাপুর এর একটি মসজিদ যা মসজিদ বিল্ডিং তহবিল কর্মসূচির প্রথম ধাপে নির্মিত প্রথম কয়েকটির মধ্যে একটি ছিল। এটি ১৯৮১ সালে সম্পূর্ণ হয়েছিল এবং চাদী চি স্ট্রিট এবং বেদোক নর্থ অ্যাভিনিউ ১ এর সংযোগস্থলে বেদোক উত্তর অঞ্চলে অবস্থিত। মসজিদটি পূর্বে সাড়ে তিন হাজার লোক একসাথে নামাজ পরতে পারত। প্রতিদিন ও শুক্রবারের নামাজ ছাড়াও মসজিদে সপ্তাহের দিন এবং সাপ্তাহিক ছুটির সময়ে মাদ্রাসা ক্লাস হয়। এটি তামিল ভাষায় যে কয়েকটি মসজিদ ধর্মীয় ক্লাস পরিচালনা করে তার মধ্যে একটি, সিঙ্গাপুরের একটি পূর্ণকালীন কল্যাণ আধিকারিকের মধ্যে কেবল দুটি মসজিদের মধ্যে একটি। ২০১১ সালের অক্টোবরে, মসজিদের চেয়ারম্যান ঘোষণা করেন যে মসজিদে একটি বড় রকমের সংস্কারের কাজ হবে, যা ২০১২ সালের অক্টোবরে শুরু হয়েছিল। কাজ শেষ হতে প্রায় তিন বছর সময় লেগেছে। বৃদ্ধদের জন্য ভবনের প্রবেশ উন্নত করার সময় আবাসনটির পরিমাণ বাড়িয়ে ৪,৫০০ জনে উন্নীত করা হয়েছে। মূল মসজিদের একমাত্র বেঁচে থাকা অংশটি হল মিনার, যা একটি লিফ্ট শ্যাফট এ পরিণত হয়েছে। মসজিদটি আনুষ্ঠানিকভাবে ২৪ এপ্রিল ২০১৫ এ পুনরায় খোলা হয়েছে। নতুন মসজিদে বেসমেন্ট কার পার্ক সহ মোট সাত তলা রয়েছে। অন্যান্য বৈশিষ্ট্যগুলির মধ্যে বাধা-মুক্ত অ্যাক্সেস, র‌্যাম্প এবং একটি পারিবারিক নামাজের স্থান রয়েছে। এশিয়ার মসজিদের তালিকা সিঙ্গাপুরের মসজিদের তালিকা মসজিদ ইসলাম নামাজ "নতুন মসজিদে ৪,০০০ ব্যক্তি নামাজে এসেছেন"। দ্য স্ট্রেইটস টাইমস (ইংরেজি ভাষায়)। ২০ জুন ১৯৮১। পৃষ্ঠা ১৫। সংগ্রহের তারিখ ১৩ আগস্ট ২০১৬ – NewspaperSG-এর মাধ্যমে।  "বেদক এর আল আনসার মসজিদ পুনরায় চালু হয়েছে (ইংরেজি ভাষায়)"। ১৯ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৫ মে ২০২০।